Source: https://beta.e-justice.europa.eu/431/SK/about_the_network?action=printAll&clang=&useContId=173886
Timestamp: 2020-05-30 13:26:00+00:00
Document Index: 9252763

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

National information about the contact points and functioning of the EJN (in civil and commercial matters)
What is the EJN (in civil and commercial matters)?
The European Union's wide variety of national legal systems and this diversity, together with new Union legislation, has led to a need to provide support and information through a specific network to authorities dealing with cross-border cases. These cases may cover business, consumer or employment disputes, divorce, child custody or succession issues. The Network brings together national authorities responsible for assisting local courts and was set up to facilitate judicial and legal cooperation between Member States. The EJN (in civil and commercial matters) was established by Council Decision 2001/470/EC of 28 May 2001 and started operating on 1 December 2002. This legal basis was modified once in 2009 (the consolidated version is available here). All Member States except Denmark participate in the EJN (in civil and commercial matters).
The objectives of EJN (in civil and commercial matters)
Since its inception, the EJN (in civil and commercial matters) has been an important tool for providing support for the implementation of EU civil justice instruments in daily legal practice. The EJN (in civil and commercial matters) facilitates and supports relations between national judicial authorities through contact points in each Member State and thereby helps to facilitate cross-border cases. This cooperation between authorities aims to provide help for people involved in cross-border civil and commercial judicial cases.
Who are the EJN (in civil and commercial matters) members?
O sieti - Belgicko
Kontaktné miesta a belgickí členovia siete
V Belgicku boli určené dve kontaktné miesta. Jedným z nich je sudca (magistrat) kasačného súdu – ten koordinuje vzťahy siete so sudcami, ktorí sú jej členmi; ďalší je úradníkom federálneho ministerstva spravodlivosti (Service public fédéral Justice), ktorí konkrétnejšie pracuje na odbore medzinárodnej súdnej spolupráce v občianskych veciach.
Belgická sieť v súčasnosti pozostáva z 15 sudcov, ktorí sú členmi v súlade s článkom 2 ods. 1 písm. d) rozhodnutia Rady č. 2001/470/ES. Z každého obvodu odvolacieho súdu sa určia traja alebo štyria sudcovia. Každý z nich sa špecializuje buď na rodinné právo, obchodné právo alebo na procesné právo. Títo sudcovia pochádzajú zo súdov rôznych stupňov (odvolací súd, prvostupňové súdy, obchodné súdy a zmierovacie súdy).
V súlade s článkom 2 ods. 1 písm. d) uvedeného rozhodnutia je členom belgickej siete aj zástupca Národnej rady vedúcich tajomníkov súdov.
V súlade s článkom 2 ods. 1 písm. e) boli v Belgicku za členov siete vymenovaní štyria zástupcovia právnických profesií: jeden zástupca notárov, jeden zástupca súdnych úradníkov a dvaja zástupcovia advokátskych komôr (jeden zástupca združenia frankofónnych a germanofónnych advokátskych komôr a jeden zástupca flámskych advokátskych komôr).
Zabezpečená je aj koordinácia s rôznymi ústredným orgánmi určenými v rámci viacerých nariadení [nariadenie (ES) č. 2201/2003, nariadenie (ES) č. 4/2009, nariadenie (ES) č. 1393/2001, ...].
Nadviazaná bola aj spolupráca s belgickou sekciou Európskeho spotrebiteľského centra.
Spôsob fungovania siete
Komunikácia väčšinou prebieha prostredníctvom elektronickej pošty. Informácie od Európskej komisie, a konkrétne od sekretariátu, sa členom zasielajú najmä prostredníctvom niektorého z kontaktných miest. Členovia sa zúčastňujú na zasadnutiach siete podľa tém týchto stretnutí. Raz za rok sa navyše koná stretnutie belgických sudcov, ktorí sú členmi siete.
Členovia sú pravidelne vyzývaní, aby čo najširšiemu publiku poskytovali informácie o nových právnych predpisoch alebo aby svojim kolegom zasielali dotazníky. Vo všeobecnosti platí, že dokumenty zverejnené Európskou komisiou, ako aj užitočné internetové odkazy sú široko distribuované v rámci jurisdikcií. Niektorí členovia siete sa podieľajú aj na vydávaní informačného bulletinu venovaného európskym právnym predpisom (Eur-alert!).
Ďalej bola nadviazaná spolupráca s Inštitútom pre justičnú odbornú prípravu (Institut de Formation judiciaire), vďaka ktorej sa môžu kontaktné miesta a členovia zapojiť do prednášok v rámci školení, ktoré tento inštitút organizuje a ktoré sa týkajú najnovších právnych predpisov EÚ, a najmä mechanizmov európskej a medzinárodnej justičnej spolupráce v občianskych a obchodných veciach.
Pokiaľ ide o riešenie konkrétnych otázok týkajúcich sa napríklad obsahu zahraničných právnych predpisov alebo priebehu konania s cezhraničnými dôsledkami, kontakty sa zabezpečujú v zásade prostredníctvom elektronickej pošty, a to na jednej strane medzi belgickým kontaktným miestom a belgickým sudcom, ktorý vystupuje v rámci prebiehajúceho konania, a na druhej strane medzi kontaktnými miestami dotknutých členských štátov.
Posledná aktualizácia: 18/09/2019
O sieti - Česká republika
Česká republika má v súčasnosti šesť kontaktných miest Európskej justičnej siete, z ktorých päť pôsobí na Ministerstve spravodlivosti v Českej republike a jedno v Bruseli (stále zastúpenie ČR pri EÚ).
Kontaktné miesta Európskej justičnej siete v Českej republike komunikujú s kontaktnými miestami v iných členských štátoch Európskej únie, vybavujú otázky súdov a notárov týkajúce sa zisťovania informácií o cudzom práve a o urgencii vybavenia dožiadania predovšetkým podľa nariadenia č. 1206/2001 o dokazovaní a nariadenia (ES) č. 1393/2007 o doručovaní a iné otázky.
V nadväznosti na rozhodnutie Rady 2001/470/ES z 28. mája 2001 o vytvorení Európskej justičnej siete pre občianske a obchodné veci bola v Českej republike v roku 2004 zriadená Vnútorná justičná sieť (ďalej len „sieť“) pre spoluprácu v občianskych a obchodných veciach, ktorá má za úlohu zabezpečovať účinné zapojenie Českej republiky do Európskej justičnej siete pre občianske a obchodné veci.
Členmi siete sú sudcovia, zástupcovia Českej advokátskej komory, zástupcovia Notárskej komory Českej republiky, zástupcovia Exekútorskej komory Českej republiky, zástupcovia Úradu pre medzinárodnú právnu ochranu detí, zástupcovia Európskeho spotrebiteľského centra, zástupcovia Právnickej fakulty Univerzity Karlovej a určení pracovníci Ministerstva spravodlivosti.
Členovia siete sa podieľajú najmä na činnosti Európskej justičnej siete pre občianske a obchodné veci a na plnení úloh, ktoré z nej vyplývajú, na činnosti pracovných skupín a výborov Rady a Komisie EÚ v občianskych a obchodných veciach. Členovia siete sa vyjadrujú k návrhom právnych predpisov Európskych spoločenstiev a ďalším návrhom týkajúcim sa justičnej spolupráce v občianskych a obchodných veciach.
V súčasnosti má sieť približne 130 členov. Stretnutie všetkých členov siete organizuje Ministerstvo spravodlivosti raz ročne. Do agendy stretnutia sú zahrnuté aktuálne témy týkajúce sa predovšetkým Európskej justičnej siete, fungovania portálu európskej e-Justice a judikatúry Súdneho dvora EÚ. Členovia siete majú na stretnutiach jedinečnú príležitosť stretnúť sa osobne a vymeniť si praktické skúsenosti s aplikáciou nástrojov únie.
Členom justičnej siete sa distribuujú kompendiá a ďalšie publikácie vypracované v rámci Európskej justičnej siete.
Členovia siete môžu neformálne komunikovať prostredníctvom e-mailov. Sieť má vlastný e-mailový distribučný list (e-mailovú adresu), kam členovia siete môžu zasielať otázky a vymieňať si skúsenosti. Ministerstvo spravodlivosti môže prostredníctvom tohto komunikačného kanála rýchlo informovať členov siete o novinkách v oblasti justičnej spolupráce v EÚ.
Posledná aktualizácia: 20/01/2020
O sieti - Nemecko
Na základe federálneho usporiadania existuje v Nemecku okrem spolkového kontaktného miesta (Bundeskontaktstelle) v Európskej justičnej sieti (ďalej len „EJS“) aj tzv. krajinský kontaktný bod (Landeskontaktstelle). Spolkové kontaktné miesto sa nachádza na Spolkovom úrade spravodlivosti. V závislosti od organizácie každej spolkovej krajiny sa krajinské kontaktné miesta nachádzajú buď na súde (Bavorsko [Vyšší krajinský súd Mníchov], Brémy [Krajský súd Brémy], Hamburg [Okressý súd Hamburg], Hessensko [Vyšší krajinský súd Frankfurt nad Mohanom], Dolné Sasko [Vyšší krajinský súd Celle], Severné Porýnie – Vestfálsko [Vyšší krajinský súd Düsseldorf] a Sasko [Vyšší krajinský súd Dresden] alebo na ministerstve spravodlivosti spolkovej krajiny. Pre EJS teda v Nemecku pracuje celkovo 17 kontaktných miest. Národnému kontaktnému miestu prináleží koordinovať vnútroštátnu sieť, pričom okrem iného organizuje Európsky deň spravodlivosti a stretnutia členov nemeckej EJS.
Interne sú úlohy rozdelené medzi krajinské kontaktné miesta a spolkové kontaktné miesto. Na otázky, ktoré sa vo všeobecnosti týkajú obsahu nemeckého občianskeho alebo obchodného práva či organizácie súdnictva, odpovedá spolkové kontaktné miesto. Naopak, na otázky venované konkrétnemu konaniu odpovedá spravidla krajinské kontaktné miesto tej spolkovej krajiny, v ktorej súdne konanie prebieha. Nemecké kontaktné miesta však majú rovnocenné postavenie, takže všetky otázky možno adresovať ktorémukoľvek zo 17 kontaktných miest, pričom aj spolkové kontaktné miesto poskytuje v jednotlivých prípadoch pomoc pre konkrétne konania. Vyššie opísané interné rozdelenie úloh zabezpečuje, že na otázku odpovedá vždy najvhodnejšie kontaktné miesto.
Okrem kontaktných miest pôsobí v Nemecku v rámci nariadenia (ES) č. 2201/2003 (nariadenie Brusel IIa) celkovo päť styčných sudkýň a sudcov, ktorých právomoci sú na základe internej dohody takisto rozdelené podľa spolkových krajín. Pokiaľ ide o vonkajšie vzťahy, možno osloviť každého z týchto piatich styčných sudkýň a sudcov. Ak je nevyhnutné postúpiť vec príslušnej sudkyni/príslušnému sudcovi, vykoná sa to bez zbytočného odkladu a okrem interného rozdelenia sa zohľadnia aj jazykové znalosti, osobitné kompetencie a vecná blízkosť ku konkrétnemu prípadu.
Okrem toho je za nemecko-francúzsku právnu pomoc zodpovedná aj nemecká styčná úradníčka na francúzskom ministerstve spravodlivosti. Ak sa vyskytnú problémy s francúzskymi žiadosťami o právnu pomoc v jednotlivých prípadoch alebo ak je potrebné určiť obsah francúzskeho práva, je možné popri kontaktných miestach požadovať pomoc od nemeckej styčnej úradníčky.
V súlade s článkom 2 ods. 1 písm. e) rozhodnutia Rady 2001/470/ES z 28. mája 2001 o vytvorení Európskej súdnej siete pre občianske a obchodné veci, naposledy zmeneného a doplneného rozhodnutím Európskeho parlamentu a Rady 568/2009/ES z 18. júna 2009, ktorým sa mení a dopĺňa rozhodnutie Rady 2001/470/ES z 28. mája 2001 o vytvorení Európskej súdnej siete pre občianske a obchodné veci, Nemecko za členov EJS menovalo Spolkovú advokátsku komoru (Bundesrechtsanwaltskammer), Spolkovú notársku komoru (Bundesnotarkammer), Komoru patentových zástupcov (Patentanwaltskammer), Nemecký advokátsky spolok (Deutscher Anwaltverein), ako aj Nemecké združenie súdnych exekútorov (Deutscher Gerichtsvollzieher Bund e.V.) a od roku 2014 Združenie nemeckých súdnych úradníkov (Bund Deutscher Rechtspfleger).
Ďalšími členmi EJS v Nemecku sú ústredné orgány podľa nariadenia (ES) č. 1393/2007 o doručovaní súdnych a mimosúdnych písomností v občianskych a obchodných veciach v členských štátoch (nariadenie o doručovaní písomností) a podľa nariadenia Rady (ES) č. 1206/2001 o spolupráci medzi súdmi členských štátov pri vykonávaní dôkazov v občianskych a obchodných veciach (nariadenie o vykonávaní dôkazov). Tieto ústredné orgány, ako aj krajinské súdne správy, poskytujú súdom priebežne v oblasti občianskej právnej pomoci informácie, vzdelávacie opatrenia a tiež podporu pri doručovaní písomností a vykonávaní dôkazov s cudzím prvkom. Okrem toho sú členmi EJS ústredný orgán podľa nariadenia Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností (nariadenie Brusel IIa) a ústredný orgán podľa nariadenia (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti.
Ďalšie informácie o EJS v Nemecku a kontaktných partneroch sú dostupné na webovej lokalite Spolkového úradu pre spravodlivosť (Bundesamt für Justiz) ( http://www.bundesjustizamt.de/ejnzh).
Posledná aktualizácia: 25/05/2020
Národnými kontaktnými miestami siete sú dvaja poradcovia oddelenia pre medzinárodnú justičnú spoluprácu na ministerstve spravodlivosti, ktorí vykonávajú aj funkciu zástupcu ústredného orgánu. Kontaktné miesta plnia tieto hlavné funkcie:
zabezpečujú, aby miestne súdne orgány dostali všeobecné informácie o nástrojoch Spoločenstva a medzinárodných nástrojoch týkajúcich sa justičnej spolupráce v občianskych a obchodných veciach,
poskytujú iným kontaktným miestam a orgánom, ako aj miestnym súdnym orgánom v ich vlastnom členskom štáte všetky informácie potrebné na riadnu justičnú spoluprácu medzi členskými štátmi s cieľom pomôcť im pri príprave splniteľných žiadostí o justičnú spoluprácu a pri nadväzovaní najvhodnejších priamych kontaktov,
poskytujú všetky informácie uľahčujúce uplatňovanie práva iného členského štátu, ktoré je uplatniteľné v rámci nástroja Spoločenstva alebo v rámci medzinárodného nástroja,
hľadajú riešenia ťažkostí, ktoré môžu vzniknúť v súvislosti so žiadosťou o justičnú spoluprácu,
uľahčujú koordináciu spracúvania žiadostí o justičnú spoluprácu v príslušnom členskom štáte, predovšetkým v prípade, ak sa má niekoľko žiadostí od súdnych orgánov v tomto členskom štáte vykonať v inom členskom štáte,
prostredníctvom webového sídla siete prispievajú k všeobecnej informovanosti verejnosti o justičnej spolupráci v občianskych a obchodných veciach v Európskej únii, o príslušných nástrojoch Spoločenstva a medzinárodných nástrojoch a o domácom práve členských štátov s osobitným zreteľom na prístup k spravodlivosti,
spolupracujú na organizovaní zasadnutí siete a zúčastňujú sa na nich,
pomáhajú pri príprave a aktualizácii informácií pre verejnosť,
zabezpečujú koordináciu medzi členmi siete na vnútroštátnej úrovni,
každé dva roky vypracúvajú správu o svojich činnostiach, v prípade potreby vrátane najlepších postupov v rámci siete, túto správu predkladajú na zasadnutí členov siete a osobitne upozorňujú na možné zlepšenia v rámci siete.
Styčným sudcom siete je sudca krajského súdu Harju, ktorý zároveň zastupuje Estónsko v rámci siete sudcov zriadenej Haagskou konferenciou medzinárodného práva súkromného. Úlohou styčného sudcu je poskytovať súdnym úradníkom poradenstvo v oblasti občianskeho a obchodného práva Európskej únie a vymieňať si v rámci siete svoje skúsenosti, pokiaľ ide o uplatňovanie rozdielnych právnych predpisov.
V roku 2011, keď nadobudlo účinnosť druhé rozhodnutie o Európskej justičnej sieti pre občianske a obchodné veci (EJS-civil), ktorým sa rozšírili činnosti siete aj na profesijné združenia, sa členmi EJS-civil v Estónsku stali tieto orgány:
Estónska komora súdnych úradníkov a správcov konkurznej podstaty zastupujúca súdnych úradníkov a správcov konkurznej podstaty,
Na zasadnutiach zastupujú komoru súdnych úradníkov a správcov konkurznej podstaty rôzni zástupcovia profesijných a odborných orgánov, zatiaľ čo združenie estónskych právnikov obvykle zastupuje jeho riaditeľ. Profesijné združenia zodpovedajú za:
spoluprácu pri príprave a aktualizácii informačných prehľadov,
účasť profesijných združení na príslušných zasadnutiach.
V závislosti od prerokúvanej témy pozýva kontaktné miesto aj iných vnútroštátnych odborníkov, aby sa na zasadnutiach siete podelili o svoje skúsenosti. Na zasadnutiach sa zúčastnili napríklad niektorí ďalší sudcovia popri styčnom sudcovi, zástupcovia iných ministerstiev a notárskej komory, poradcovia najvyššieho súdu, zástupcovia Rady pre ochranu spotrebiteľa, pracovníci Univerzity v Tartu atď.
O sieti - Írsko
O sieti - Grécko
Štruktúra siete
Počet kontaktných miest: Bolo určených 22 kontaktných miest. 19 z nich sú sudcovia, ktorí sú súčasťou vnútroštátnej siete a zároveň vykonávajú svoje sudcovské úlohy. Traja sú úradníci na ministerstve spravodlivosti, transparentnosti a ľudských práv, konkrétne na odbore medzinárodnej justičnej spolupráce v občianskych a trestných veciach, ktorý pôsobí ako ústredný orgán na účely nariadenia Rady (ES) č. 2201/2003 o súdnej právomoci a uznávaní a výkone rozsudkov v manželských veciach a vo veciach rodičovských práv a povinností (nariadenie Brusel IIa) (ktorým sa dopĺňa Haagsky dohovor o občianskoprávnych aspektoch medzinárodných únosov detí z roku 1980), nariadenia Rady (ES) č. 4/2009 (vyživovacia povinnosť) a smernice 2002/8/ES (právna pomoc) a zároveň ako ústredný orgán na účely nariadení Rady (ES) č. 1206/2001 (vykonávanie dôkazov) a (ES) č. 1393/2007 (doručovanie súdnych a mimosúdnych písomností).
Vnútroštátna sieť: Vytvorila sa neformálna vnútroštátna sieť s centralizovanou štruktúrou, ktorej hlavné zložky tvoria ústredný orgán, sudcovia v Aténach a traja zástupcovia právnického povolania (združenia právnikov, súdnych exekútorov a notárov). Odbor medzinárodnej justičnej spolupráce v občianskych a trestných veciach je zodpovedný za monitorovanie práce Európskej justičnej siete a koordinovanie práce kontaktných miest na vnútroštátnej úrovni s ohľadom na povinnosti Grécka v rámci rozsahu pôsobnosti EJS a obsah uverejnený na Európskom portáli elektronickej justície. Národné kontaktné miesta siete sa podieľajú na tvorbe prehľadov, aktualizácii formálnych oznámení Grécka v súvislosti s právnymi predpismi EÚ týkajúcimi sa justičnej spolupráce v občianskych a obchodných veciach, vypĺňaní dotazníkov vytvorených EJS alebo inými orgánmi EÚ a procese zodpovedania otázok od iných kontaktných miest alebo orgánov EÚ vzťahujúcich sa najmä na vykonávanie právnych predpisov EÚ v Grécku.
Pravidelne sa konajú stretnutia, ktoré koordinuje odbor medzinárodnej justičnej spolupráce v občianskych a trestných veciach, a to zvyčajne dva- až štyrikrát ročne. Účelom týchto stretnutí je výmena názorov, skúseností a informácií. Program stretnutí sa sústreďuje najmä na témy, o ktorých sa diskutuje na stretnutiach EJS na európskej úrovni, problémoch, ktoré môžu vzniknúť pri vykonávaní právnych predpisov EÚ (nariadení a smerníc) na vnútroštátnej úrovni, a povinnostiach Grécka v rámci rozsahu pôsobnosti EJS a Európskeho portálu elektronickej justície, ako sa uvádza vyššie.
Informovanie širokej verejnosti
Na webovom sídle ministerstva spravodlivosti, transparentnosti a ľudských práv sa uvádza osobitný odkaz na EJS. Prebiehajú práce s cieľom aktualizovať webové sídlo tak, aby poskytovalo úplný a jasný opis úlohy a užitočnosti EJS, pokiaľ ide o právne predpisy EÚ v oblasti justičnej spolupráce v trestných a obchodných veciach.
Na vnútroštátnej úrovni sa informácie o právnych predpisoch EÚ v oblasti občianskych a obchodných vecí šíria distribuovaním tlačených materiálov EJS a organizovaním seminárov a jednodňových podujatí v Aténach, ako aj iných mestách v Grécku, ktoré sa týkajú vývoja európskych právnych predpisov v oblasti justičnej spolupráce v občianskych a obchodných veciach a ich vplyvu na domácej úrovni (členovia vnútroštátnej siete sa niekedy zúčastňujú ako hlavní rečníci). Uvedené podujatia sa konajú pod záštitou ministerstva spravodlivosti, ako aj advokátskych komôr z celej krajiny, národnej školy pre sudcov, štátnej právnej rady, združení v oblasti občianskeho práva a obchodného práva atď.
Okrem toho sa v posledných rokoch pod záštitou ministerstva spravodlivosti, transparentnosti a ľudských práv takmer každoročne koná jednodňové podujatie s názvom Európsky deň spravodlivosti, ktorého cieľom je zvýšiť informovanosť európskych odborníkov v oblasti práva a začať dialóg o pokroku legislatívnych iniciatív EÚ.
Posledná aktualizácia: 11/12/2017
O sieti - Španielsko
Fungovanie EJS v Španielsku
V Španielsku podľa článku 33 zákona č. 16/2015 zo 7. júla 2015, ktorým sa upravuje postavenie španielskeho národného člena Eurojustu, konflikty jurisdikcií, siete medzinárodnej justičnej spolupráce a vysielanie zamestnancov ministerstva spravodlivosti do zahraničia, vymenovanie a ukončenie činnosti španielskych kontaktných bodov pre siete medzinárodnej justičnej spolupráce prináleží podľa pravidiel, ktorými sa zriaďujú, ministerstvu spravodlivosti.
Vymenovaní sa musia vybrať spomedzi osôb s preukázanými skúsenosťami v oblasti medzinárodnej právnej spolupráce a s dobrou znalosťou angličtiny alebo francúzštiny podľa potreby a musí sa zabezpečiť aspoň zastúpenie súdnictva, prokuratúry (Ministerio Fiscal) a ministerstva spravodlivosti. Na tento účel je zodpovednosťou Generálnej rady súdnej moci (Consejo General del Poder Judicial) a generálneho prokurátora (Fiscal General del Estado) navrhnúť ministrovi spravodlivosti vymenovanie a ukončenie činnosti kontaktných bodov pre príslušné povolania. Postavenie kontaktného bodu sa skončí, hneď ako príslušná osoba prestane pracovať pre inštitúciu, ktorá navrhla jej vymenovanie. To sa musí oznámiť ministerstvu spravodlivosti, ktoré o tom musí informovať sekretariát Európskej justičnej siete.
Španielske kontaktné body pre siete medzinárodnej justičnej spolupráce sú aktívnymi sprostredkovateľmi, ktorých úlohou je zjednodušiť spoluprácu medzi súdnymi orgánmi v rôznych štátoch. Sú k dispozícii príslušným španielskym orgánom, ako aj všetkým ostatným kontaktným bodom, ktorým poskytujú právne a praktické informácie potrebné na zlepšenie justičnej spolupráce. Španielske kontaktné body musia každoročne zaslať štatistické údaje o svojej činnosti inštitúcii, ku ktorej patria.
V Španielsku sa kontaktné body siete nachádzajú na ministerstve spravodlivosti, v Generálnej rade súdnej moci a n generálnej prokuratúre (Fiscalía General del Estado). V súčasnosti existuje osem kontaktných bodov, ktoré sú rozdelené takto:
šesť kontaktných bodov vymenovaných ministerstvom spravodlivosti, z ktorých sú dva na generálnom podriaditeľstve pre medzinárodnú právnu spoluprácu (Subdirección General de Cooperación Jurídica Internacional) a štyria súdni zapisovatelia (Letrados de la Administración de la Justicia);
jeden kontaktný bod vymenovaný Generálnou radou súdnej moci;
jeden kontaktný bod vymenovaný generálnym prokurátorom.
Ústredný orgán
V Španielsku je ústredným orgánom v oblasti medzinárodnej justičnej spolupráce v občianskych a obchodných veciach generálne riaditeľstvo ministerstva vnútra pre medzinárodnú právnu spoluprácu, vzťahy s náboženskými skupinami a ľudské práva (Dirección General de Cooperación Jurídica Internacional, Relaciones con las Confesiones y Derechos Humanos).
Styční sudcovia
Španielsko už má právne ustanovenie, v ktorom sa vyžaduje, aby sa poprední styční sudcovia členských štátov Európskej únie stali kontaktnými bodmi Európskej justičnej siete a pôsobili ako kontaktné miesta podľa článku 34 zákona č. 16/2015 zo 7. júla 2015. Postavenie kontaktných bodov sa skončí, keď sa skončí ich postavenie styčných sudcov. Španielsko vymenovalo styčných sudcov v týchto krajinách: Francúzsko, Taliansko a Spojené kráľovstvo.
Iné justičné alebo správne orgány, ktoré sú zodpovedné za justičnú spoluprácu
V Španielsku sú účinné tieto vnútorné mechanizmy zodpovedné za medzinárodnú právnu spoluprácu:
Španielska justičná sieť pre medzinárodnú justičnú spoluprácu (Red Espanola de Cooperación Judicial Internacional, REJUE) podliehajúca Generálnej rade súdnej moci, ktorej cieľom je pomáhať španielskym justičným orgánom, ktoré o to požiadajú v rámci žiadostí o justičnú spoluprácu vydaných alebo prijatých pri výkone ich justičných činností, a pomáhať ostatným členom sietí justičnej spolupráce. Členovia španielskej justičnej siete pre medzinárodnú justičnú spoluprácu môžu svoje členstvo v tejto sieti zlúčiť s ich členstvom v sieťach Európskej justičnej spolupráce. Španielski sudcovia španielskej justičnej siete pre medzinárodnú justičnú spoluprácu (občiansky senát) sú preto členmi Európskej justičnej siete v občianskych a obchodných veciach, čo pri plnení ich povinností uľahčuje styk s ich partnermi v iných krajinách, ktoré sú členmi siete.
V roku 2002 bola na každej generálnej prokuratúre vytvorená sieť pre medzinárodnú právnu spoluprácu prokurátorov (Red de Fiscales de Cooperación Jurídica Internacional) na účely poskytovania služby vo veciach medzinárodnej právnej spolupráce.
Prokurátori tejto siete, ktorí sú odborníkmi na medzinárodnú spoluprácu, pomáhajú nasmerovať a usmerňovať medzinárodnú justičnú pomoc a poskytujú ju rýchlo a efektívne.
Sieť súdnych zapisovateľov (Red de Letrados de la Administración de Justicia, RECILAJ) je vnútroštátna koordinačná štruktúra zriadená ministerstvom spravodlivosti v roku 2010. Vytvorili ju súdni zapisovatelia, ktorí sa špecializujú na medzinárodnú právnu spoluprácu, a poskytuje pomoc rôznym súdnym úradom (Oficinas Judiciales) pri riešení pochybností a otázok týkajúcich sa medzinárodnej právnej spolupráce.
V Španielsku pôsobia tieto profesijné združenia zastupujúce príslušníkov právnických povolaní, ktoré priamo prispievajú k uplatňovaniu aktov Únie a medzinárodných právnych nástrojov týkajúcich sa justičnej spolupráce v občianskych a obchodných veciach:
Generálna rada notárov (Consejo General del Notariado)
Generálna rada španielskych advokátov (Consejo General de la Abogacía Española)
Združenie majetkových a obchodných zapisovateľov registrov v Španielsku (Colegio de Registradores de la Propiedad y Mercantiles de España)
Generálna rada španielskych právnych zástupcov (Consejo General de Procuradores de España)
Informácie o sieti
Španielske ministerstvo spravodlivosti – v rámci informovania o medzinárodnej právnej spolupráci a medzinárodnej justičnej pomoci – na svojom webovom sídle poskytuje odkaz na Európsku justičnú sieť v občianskych a obchodných veciach dostupný na adrese: http://www.mjusticia.gob.es/cs/Satellite/Portal/es/area-internacional/cooperacion-juridica/auxilio-judicial-internacional.
Generálna rada súdnej moci v Španielsku poskytuje informácie o Európskej justičnej sieti v občianskych a obchodných veciach na svojom webovom sídle http://www.poderjudicial.es/cgpj/es/Temas/Redes-Judiciales/Otras-redes-judiciales/Red-Judicial-Europea-Civil-y-Mercantil/, kde sú aj odkazy na Európsky justičný atlas v občianskych a obchodných veciach, ako aj na Európsky portál elektronickej justície.
Generálna prokuratúra poskytuje informácie o Európskej justičnej sieti v občianskych a obchodných veciach na svojom webovom sídle https://www.fiscal.es/fiscal/publico/ciudadano/fiscal_especialista/cooperacion_internacional/enlaces/!ut/p/a1/04_Sj9CPykssy0xPLMnMz0vMAfGjzOI9HT0cDT2DDbzcfSzcDBzdPYOdTD08jE28jYAKIoEKDHAARwN8-oNdYfpxKLAIMiHOfjwWENAfrh-FTwnYBWAF-LyIzwR_PzP9gtzQ0AiDTE8AQ426Eg!!/dl5/d5/L2dJQSEvUUt3QS80SmlFL1o2X0lBSEExSVMwSkdMOEYwQUdJU0I1SEgzSzky/.
Posledná aktualizácia: 19/12/2019
O sieti - Francúzsko
O sieti - Chorvátsko
V rámci Európskej justičnej siete v občianskoprávnych a obchodných veciach v Chorvátskej republike pôsobia dve kontaktné miesta.
Kontaktnými miestami sú zamestnanci Ministerstva spravodlivosti Chorvátskej republiky, ktorí pôsobia v Službe medzinárodnej právnej pomoci a justičnej spolupráce v občianskoprávnych veciach, ktorá patrí pod Úrad pre európske záležitosti, medzinárodnú a justičnú spoluprácu.
Kontaktným miestam v rámci uvedenej služby pomáha viacero úradníkov, takže práca v rámci Európskej justičnej siete v občianskoprávnych a obchodných veciach je skutočne tímová práca úradníkov Služby medzinárodnej právnej pomoci a justičnej spolupráce v občianskoprávnych veciach, ktorí sa jej venujú popri ostatných činnostiach patriacich do pôsobnosti služby.
Napriek tomu, že v Chorvátskej republike neexistuje oficiálna vnútroštátna sieť, kontaktné miesta spolupracujú so sudcami a ďalšími odborníkmi v rámci ministerstva spravodlivosti a iných príslušných orgánov, profesormi práva, notármi, ako aj ďalšími odborníkmi a právnikmi s vlastnou praxou v rôznych oblastiach práva. Do činnosti siete je zapojené aj ministerstvo sociálnej politiky a mládeže, ktoré ako ústredný orgán v prípade niektorých právnych predpisov aktívne spolupracuje aj na stretnutiach siete, ktoré organizuje Európska komisia. Členom siete sa môže stať každý právnik, ktorý chce a má záujem zapájať sa do uplatňovania nástrojov európskeho práva v Chorvátskej republike.
Komunikácia v rámci Chorvátskej republiky sa uskutočňuje prostredníctvom elektronickej pošty a telefonickej komunikácie a stretnutia sa konajú podľa potreby.
Komunikácia s kontaktnými miestami v iných členských štátoch sa uskutočňuje prostredníctvom elektronickej pošty, pričom kontaktné miesta a ďalší členovia siete sa pravidelne zúčastňujú na jej stretnutiach, ktoré organizuje Európska komisia.
Keďže v prípade jednotlivých právnych predpisov vystupuje ministerstvo spravodlivosti ako ústredný orgán, kontaktné miesta plnia úlohy ústredného orgánu, predkladajú žiadosti a odpovedajú na žiadosti kontaktných miest z iných členských štátov (podľa potreby v spolupráci so sudcami a ďalšími právnikmi s vlastnou praxou alebo odborníkmi), poskytujú Komisii požadované informácie, plnia úlohy potrebné na uverejňovanie informácií na príslušných portáloch Európskej komisie. Kontaktné miesta šíria publikácie Európskej komisie na súdoch, medzi občanmi a inými cieľovými skupinami, ako aj vyvíjajú aktivity na zviditeľnenie siete.
Kontaktné údaje: EJNcontact@pravosudje.hr
Posledná aktualizácia: 05/11/2018
O sieti - Lotyšsko
Kontaktnými miestami národnej siete sú riaditeľ odboru medzinárodnej spolupráce a právnik odboru medzinárodnej spolupráce ministerstva spravodlivosti, ktorí plnia aj funkcie zástupcu ústredného orgánu. Hlavné funkcie kontaktných miest sú:
– zabezpečiť, aby miestne súdne orgány dostali všeobecné informácie o nástrojoch Spoločenstva a medzinárodných nástrojoch týkajúcich sa justičnej spolupráce v občianskych a v obchodných veciach, a poskytnúť informácie potrebné na úspešnú spoluprácu súdnych orgánov medzi členskými štátmi s cieľom pomôcť im pri príprave uskutočniteľných žiadostí právnych orgánov o právnu pomoc;
– hľadať riešenia problémov, ktoré môžu vzniknúť v súvislosti so žiadosťami o justičnú spoluprácu;
– využívať webové sídlo siete na informovanie širokej verejnosti o spolupráci justičných orgánov v občianskych a obchodných veciach v Európskej únii a o príslušných nástrojoch Spoločenstva a medzinárodných nástrojoch;
– spolupracovať pri organizovaní stretnutí siete a zúčastňovať sa na nich;
– pomáhať pri príprave a aktualizácii informácií určených pre širokú verejnosť;
– zabezpečiť spoluprácu medzi členmi siete na vnútroštátnej úrovni.
V závislosti od danej témy kontaktné miesto takisto vyzýva odborníkov z iných inštitúcií, aby sa na stretnutiach siete podelili o svoje skúsenosti. Takéto stretnutia a kontaktné miesto napríklad navštívili viacerí sudcovia, zástupcovia ministerstva spravodlivosti z rôznych oblastí pôsobnosti, notári, certifikovaní mediátori, zástupcovia Záručného fondu pre poskytovanie výživného, zástupcovia Komory súdnych úradníkov a akademickí pracovníci.
Posledná aktualizácia: 08/05/2020
O sieti - Litva
Kontaktnou osobou na účel Európskej justičnej siete pre občianske a obchodné veci je právnik skupiny ministerstva spravodlivosti pre medzinárodné právo, ktorý takisto plní úlohy ústredného alebo príslušného orgánu stanovené v aktoch EÚ v oblasti justičnej spolupráce v občianskych veciach. Okrem týchto úloh kontaktná osoba plní aj úlohy spojené s justičnou spoluprácou v trestných veciach, ako sa stanovuje v aktoch EÚ aj v medzinárodných viacstranných a dvojstranných zmluvách, a zúčastňuje sa aj na činnostiach pracovných skupín Rady Európskej únie a Európskej komisie, ktoré sa zaoberajú občianskymi vecami.
V Litve nebola vytvorená žiadna formálna vnútroštátna justičná štruktúra, ktorá by spájala vnútroštátnych členov siete. Spolupráca a komunikácia v súvislosti s otázkami spojenými so sieťou sa zvyčajne realizuje na ad hoc základe prostredníctvom e-mailu.
Informácie, ktoré poskytuje Európska komisia v súvislosti so stretnutiami siete a inými záležitosťami spojenými s činnosťami siete, prijíma kontaktná osoba siete menovaná na ministerstve spravodlivosti, ktorá následne postúpi tieto informácie príslušným vnútroštátnym orgánom alebo súdom (prostredníctvom Národnej správy súdov) v závislosti od otázky alebo predmetu stretnutia. Tým sa zaistí, aby sa informácie a otázky súvisiace so sieťou dostali k príslušnému orgánu.
V prípade potreby kontaktná osoba a zástupcovia vnútroštátnych príslušných orgánov a súdov udržiavajú vzájomný kontakt a riešia problémy nielen e-mailom, ale aj telefonicky. Na otázky kontaktných osôb z iných krajín kontaktná osoba buď odpovie osobne, alebo ich bezodkladne postúpi príslušnému orgánu, aby mohol odpovedať. Kontaktná osoba takisto koordinuje aj zasielanie odpovede kolegovi, ktorý otázku položil. Kontaktná osoba takisto pomáha súdom pri odpovedaní na praktické otázky súvisiace so spoluprácou s inými členskými štátmi, ktoré vzniknú pri výkone ich činností, a nasmeruje zástupcov súdu alebo žiadateľov do príslušnej časti Európskeho justičného portálu, kde môžu nájsť príslušné informácie.
V Litve sú členmi siete a/alebo ústrednými orgánmi zodpovednými za plnenie úloh stanovených v nariadení ministerstvo spravodlivosti (a jeho príslušné vnútorné oddelenia), styční sudcovia, Národná správa súdov, Služba štátom zaručenej právnej pomoci, Štátna služba pre ochranu práv dieťaťa a osvojenie, litovská komora súdnych úradníkov, litovská notárska komora a pobočka Rady štátneho fondu sociálneho poistenia v Mažeikiai.
O sieti - Maďarsko
Odbor medzinárodného práva súkromného Ministerstva spravodlivosti (Igazságügyi Minisztérium Nemzetközi Magánjogi Főosztálya) vystupuje v Maďarsku ako kontaktné miesto, v rámci ktorého plní niekoľko úradníkov zodpovedajúce úlohy popri svojich ostatných povinnostiach.
Ako ústredné orgány sú členmi siete Ministerstvo spravodlivosti (odbor medzinárodného práva súkromného) a Ministerstvo pre ľudské zdroje (Emberi Erőforrások Minisztériuma). Členmi siete sú takisto Národná justičná kancelária (Országos Bírósági Hivatal) ako ďalší justičný orgán, Maďarská národná notárska komora (Magyar Országos Közjegyzői Kamara), Maďarská advokátska komora (Magyar Ügyvédi Kamara) a Maďarská komora súdnych exekútorov (Magyar Bírósági Végrehajtói Kamara) ako profesijné združenia. Zástupcovia členov sa pravidelne zúčastňujú na zasadnutiach siete v závislosti od programu zasadnutí.
Maďarsko nemá oficiálnu vnútroštátnu sieť maďarských členov siete. Spolupráca medzi členmi prebieha ad hoc podľa potreby.
Zdroje obsahujúce praktické informácie o justičnej spolupráci v občianskych veciach v rámci EÚ a s tretími štátmi, ktoré odbor medzinárodného práva súkromného Ministerstva spravodlivosti zostavil, sú k dispozícii tu.
O sieti - Malta
O sieti - Holandsko
O sieti - Rakúsko
Rakúsko zriadilo ústredné kontaktné miesto na oddelení I 9 Spolkového ministerstva pre ústavu, reformy, dereguláciu a justíciu (Bundesministerium für Verfassung, Reformen, Deregulierung und Justiz), ktoré sa zaoberá právnymi otázkami zahraničných kontaktných miest prostredníctvom siete, vykonáva rôzne koordinačné a organizačné úlohy a zostavuje a upravuje rakúske záznamy v prehľadoch, ktoré sú uverejnené na Európskom justičnom portáli.
Okrem toho boli vymenovaní dvaja sudcovia pre každý zo štyroch vyšších krajinských súdov (Oberlandesgericht) ako kontaktné miesta (traja pre viedenský súd). Poskytujú pomoc a podporu zahraničným kontaktným miestam a rakúskym súdom v jednotlivých veciach cezhraničnej justičnej spolupráce (ako napríklad v prípade ťažkostí s cezhraničným vykonávaním dôkazov alebo doručením dokumentov). V takýchto prípadoch by sa preto mali zahraničné kontaktné miesta obrátiť na miestne príslušné súdne kontaktné miesto a nie na ústredné kontaktné miesto na Spolkovom ministerstve pre ústavu, reformy, dereguláciu a justíciu. Vyšší krajinský súd vo Viedni je príslušný pre spolkové krajiny Viedeň, Dolné Rakúsko a Burgenland, Vyšší krajinský súd v Linzi je príslušný pre spolkové krajiny Horné Rakúsko a Salzburg, Vyšší krajinský súd v Innsbrucku je príslušný pre spolkové krajiny Tirolsko a Vorarlbersko a Vyšší krajinský súd v Grazi je zodpovedný za spolkové krajiny Štajersko a Korutánsko.
Mená a kontaktné údaje pre kontaktné miesta EJS v Rakúsku sú dostupné prostredníctvom tohto odkazu: https://e-justice.europa.eu/contactPoint.do
Súkromné osoby/účastníci konania ani ich právni zástupcovia nemôžu priamo kontaktovať kontaktné miesta siete. Môžu však požiadať sudcu, ktorý vedie konanie, aby ich odkázal na kontaktné miesto.
Rakúska advokátska komora (Österreichische Rechtsanwaltskammertag) a rakúska notárska komora (Österreichische Notariatskammer) sú súčasťou EJS od 1. januára 2011, avšak podľa rozhodnutia EJS z 28. mája 2001 (2001/470/ES) v znení rozhodnutia 568/2009/ES z 18. júna 2009 nemajú právomoc zaoberať sa jednotlivými prípadmi.
1010 Viedeň, Tuchlauben 12
Jazyky: nemčina a angličtina
Jazyky: nemčina, francúzština a angličtina
O sieti - Poľsko
Jediné kontaktné miesto Európskej justičnej siete v Poľsku sa nachádza na ministerstve spravodlivosti.
Posledná aktualizácia: 11/04/2017
O sieti - Portugalsko
Portugalsko určilo kontaktné miesto EJS pre občianske a obchodné veci (Európska justičná sieť pre občianske a obchodné veci). Kontaktným miestom je sudca, ktorého vymenúva Najvyššia súdna rada (Conselho Superior da Magistratura) na základe výberového konania.
Vnútroštátna sieť
Vnútroštátnu sieť tvoria: ústredné orgány v súlade s právnymi nástrojmi EÚ, inými medzinárodnými právnymi nástrojmi, ktorých je Portugalsko zmluvnou stranou, alebo vnútroštátnymi právnymi ustanoveniami v oblasti justičnej spolupráce v občianskych a obchodných veciach; správne orgány zodpovedné za oblasť justičnej spolupráce v občianskych a obchodných veciach a profesijné združenia zastupujúce na vnútroštátnej úrovni odborníkov pracujúcich v oblasti práva, ktorí sa priamo podieľajú na vykonávaní medzinárodných nástrojov a nástrojov EÚ vzťahujúcich sa na justičnú spoluprácu v občianskych a obchodných veciach.
Do vnútroštátnej siete nie sú zahrnutí styční sudcovia ani experti.
Vnútroštátni členovia siete
Okrem kontaktného miesta tvorí vnútroštátnu štruktúru siete dvanásť členov:
Generálne riaditeľstvo pre justičnú politiku (Direcção-Geral da Política de Justiça)
Generálne riaditeľstvo súdnej správy (Direcção-Geral da Administração da Justiça)
Generálne riaditeľstvo pre väzenské služby a reintegráciu (Direcção-Geral de Reinserção e Serviços Prisionais)
Inštitút registrov a notárstiev (Instituto dos Registos e do Notariado, I.P.)
Inštitút finančnej správy a infraštruktúry súdov (Instituto de Gestão Financeira e Equipamentos da Justiça, I.P.)
Rada zmierovacích súdov (Conselho dos Julgados de Paz)
Inštitút sociálneho zabezpečenia (Instituto de Segurança Social, I.P.)
Komisia pre ochranu obetí trestných činov (Comissão de Protecção às Vítimas de Crimes)
Sudca Medzinárodnej haagskej siete sudcov (Juiz da Rede Internacional de Juízes da Conferência da Haia)
Advokátska komora (Ordem dos Advogados)
Komora právnych poradcov a súdnych exekútorov (Ordem dos Solicitadores e dos Agentes de Execução)
Notárska komora (Ordem dos Notários)
Z uvedených vnútroštátnych členov plnia určité úlohy stanovené v právnych predpisoch Únie tieto príslušné ústredné orgány alebo subjekty:
Generálne riaditeľstvo súdnej správy – ministerstvo spravodlivosti (Ministério da Justiça)
Nariadenie (ES) č. 4/2009 z 18. decembra 2008
Nariadenie (ES) č. 1393/2007 z 13. novembra 2000
Nariadenie (ES) č. 1206/2001 z 28. mája 2001
Haagsky dohovor z roku 1965 o doručovaní súdnych a mimosúdnych písomností v cudzine v občianskych a obchodných veciach
Haagsky dohovor z roku 1970 o vykonávaní dôkazov v cudzine v občianskych a obchodných veciach
Haagsky dohovor z roku 2007 o medzinárodnom vymáhaní výživného na deti a iných členov rodiny
Newyorský dohovor z roku 1956 o vymáhaní výživného v cudzine
Generálne riaditeľstvo pre väzenské služby a reintegráciu – ministerstvo spravodlivosti
Nariadenie (ES) č. 2201/2003 z 27. novembra 2003
Haagsky dohovor z roku 1980 o občianskoprávnych aspektoch medzinárodných únosov detí
Haagsky dohovor z roku 1996 o právomoci, rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa
Inštitút registrov a notárstiev – ministerstvo spravodlivosti
Nariadenie (EÚ) č. 650/2012 zo 4. júla 2012
Inštitút sociálneho zabezpečenia – ministerstvo solidarity a sociálneho zabezpečenia (Ministério da Solidariedade e da Segurança Social)
Smernica 2003/8/ES z 27. januára 2003
Komisia pre ochranu obetí trestných činov – ministerstvo spravodlivosti
Smernica 2004/80/ES z 29. apríla 2004
Haagsky dohovor z roku 2000 o medzinárodnej ochrane dospelých
Koordinácia vnútroštátnej siete v nehierarchickej štruktúre
Portugalská vnútroštátna sieť nemá hierarchickú štruktúru. Koordinácia, ktorú zabezpečuje kontaktné miesto, vychádza z dobrovoľnej spolupráce medzi vnútroštátnymi členmi. Vnútroštátni členovia sa pravidelne zúčastňujú na štvrťročných zasadnutiach, ktoré organizuje kontaktné miesto. Ak si uplatňovanie právnych predpisov Únie vyžaduje úpravy vnútroštátneho systému, organizujú sa zasadnutia, na ktorých sa zúčastňujú iba príslušní vnútroštátni členovia.
Sieť nezahŕňa expertov. Ak sa v súvislosti s určitým problémom vyžaduje stanovisko experta, kontaktné miesto požiada vnútroštátny orgán, ktorý je na to najvhodnejší, o spoluprácu na dobrovoľnom a neformálnom základe. Kontaktné miesto pravidelne vyzýva všetkých vnútroštátnych členov na spoluprácu v konkrétnych oblastiach ich pôsobnosti v rámci justičnej spolupráce v občianskych a obchodných veciach.
Posledná aktualizácia: 28/04/2020
O sieti - Slovensko
Sieť je tvorená:
Hlavnými kontaktnými bodmi, ktorými sú dvaja zástupcovia Ministerstva spravodlivosti Slovenskej republiky zo sekcie medzinárodného práva, z odboru medzinárodného práva súkromného. Prostredníctvom hlavných kontaktných bodov sú zasielané všetky žiadosti v rámci EJN.
Kontaktnými bodmi zo súdov, za každý okresný súd, krajský súd a za Najvyšší súd 1 sudca alebo vyšší súdny úradník.
Kontaktnými bodmi zo stavovských organizácií.
2 kontaktnými bodmi z Centra pre medzinárodnoprávnu ochranu detí a mládeže.
Styčným sudcom pre oblasť rodinného práva.
O sieti - Fínsko
O sieti - Švédsko